Semiotica

Le semiotica o semiologiaAlicun dictionarios de Interlingua indica le radice semeio-, sed semio- es commun in le linguas ex le quales Interlingua ha imprestate le vocabulario. (in greco: semeiotikos - "observator de signos") es le scientia del function de signos e de symbolos in le communication human, non solmente in linguage ma anque per miscellanee medios non linguistic. Le semiotica consiste de tres brancas:
 Syntactica - concerne le relationes formal o grammaticas de signos.
 Semantica - concerne le signification de signos.
 Pragmatica - concerne le relation de signos con lor usatores.

Le semiotica comenciava post le commentario del linguista switze Ferdinand de Saussure que nulle parola (e nulle altere signo) sia inseparabilemente juncte con su signification. Depost, le semiotica se disveloppava como un disciplina scientific, particularmente gratias a Claude Lévi-Strauss e a Roland Barthes. Illo se ha combinate con le structuralismo pro explorar le "production" de signification in linguage e altere systemas de signos e emphasa le natura conventional de iste production.

Le semiotica es definite como le studio del signos, su structura e le relation inter le significante e le concepto de significato. Le campo de action del semiotica, del mesme maniera que su relation con altere scientias e brancas del cognoscentia, es extrememente ample.

Ferdinand de Saussure lo concipeva como "le scientia que studia le vita de le signos in le senso del vita social". Currentemente, il non ha consenso, ni autor que se attribue o prende le initiativa de exprimer in alicun manual. Se propone que le semiotica es le continente de tote le studios derivate del analyses del signos, sia istes linguistic (semantic) o semiotic (human e del natura). Il ha variabile classes de signos, como le signo linguistic o le signo clinic, cuje descriptiones pote consultar se in le articulo correspondente, o transverso le signo (disambiguation).
 Terminologia 
Semiologia es un termino usualmente intercambiabile con illo de semiotica, iste ultime preferite per le anglosaxones; le prime, per le europee continental e per le latinoamericanos. De facto, Charles Sanders Peirce esseva, apparentemente, le prime a usar le termino semiotic, ben que esseva altere statounitese - Charles William Morris - qui faceva le prime projecto complete pro un semiotica.

Secundo un altere puncto de vista, illo de Charles Sanders Peirce, le "semiotica" es lo que debeva includer altere scientias que tracta del signos in certe campos de uso o del cognoscentia. Iste pensamento es coherente con le facto de que le semiotica se planta como le scientia basic del functionamento del pensata, tentante responder al question de como le esser human cognosce le mundo que le circumfere, como on lo interpreta e construe e crea cognoscentia e lo transmitte. Per isto, le semiotica ha devenite plantate como le scientia del scientias rivalisante con le epistemologia.

In linguistica se utilisa plus le parola semantica, perque le semantica es un scientia que studia le significatos del signos sed solo in communicationes scripte (e human), le semiotica studia le communication scripte e oral in general (e le semiotica etiam tote le signos - includente los que usa le animales in lor expressiones).

Algirdas Julius Greimas presenta le theoria semiotic como le relation fundamental inter le subjecto que on cognosce e le objecto cognoscite, e tende a precisar le conditiones de production de senso. Ultra le exigentias del methodo que adjuta a formular iste hypothese in un serie de axiomas como structuras elementari del communication.

Categoria:Philosophia